Arula mõis

Arula mõis (saksa keeles Arrol) oli mõis, mis asus Otepää kihelkonnas Tartumaal.

Mõis rajati arvatavasti vahemikus 1475–1486 ning kandis nime Wats või Arrol. 1582 kasutati mõisa kohta nime Rail, 1638 Wats genand Wayst oder Arl. 1900. aastast pärineb nimekuju Arola.

Sõna "aro" tähendab Lõuna-Eestis liivasegust maad. Arvatavasti sellest sõnast tulebki mõisa nimi, sest Arula tuumikus on just niisugune maapind.

16. ja 17. sajandil paiknes mõis kohas, mida tänapäeval tuntakse Vanamõisana. See on hilisem karjamõis saksakeelse nimega Althof. Sel ajal oli mõisa nimejs Vaiste (saksa keeles Wats ~ Wayst ~ Waystemoyse). See nimi saadi Vaiste külalt. Arvatavasti tuleb küla nimi kas sõnast "vaev" või sõnast "vaene". See küla ulatus minevikus Vanamõisast Pülme järveni.

Kirjandus
Praust, Valdo. Tartumaa mõisad. Tallinn: Tänapäev, 2008. Lk 90-1.
Tartumaa: maadeteadusline, majandusline ja ajalooline kirjeldus. Peatoim. J. Rumma, toim. J. G. Granö, J. V. Veski. − Eesti I. Tartu: Eesti Kirjanduse Selts, 1925. Lk 323 .

Viited

Välislingid
Info Arula mõisa ajaloost

Tartumaa mõisad
Otepää kihelkond